CELEX: 32019D2006
Language: el
Date: 2019-11-29 00:00:00
Title: Απόφαση (ΕΕ) 2019/2006 της Επιτροπής της 29ης Νοεμβρίου 2019 για τη συμμετοχή της Ιρλανδίας στον κανονισμό (ΕΕ) 2018/1727 του Ευρωπαϊκού Κοινοβουλίου και του Συμβουλίου σχετικά με τον οργανισμό της Ευρωπαϊκής Ένωσης για τη συνεργασία στον τομέα της ποινικής δικαιοσύνης (Eurojust)

2.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 310/59
               
            
         ΑΠΟΦΑΣΗ (ΕΕ) 2019/2006 ΤΗΣ ΕΠΙΤΡΟΠΗΣ
         της 29ης Νοεμβρίου 2019
         για τη συμμετοχή της Ιρλανδίας στον κανονισμό (ΕΕ) 2018/1727 του Ευρωπαϊκού Κοινοβουλίου και του Συμβουλίου σχετικά με τον οργανισμό της Ευρωπαϊκής Ένωσης για τη συνεργασία στον τομέα της ποινικής δικαιοσύνης (Eurojust)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη το Πρωτόκολλο αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Η Ιρλανδία, με επιστολή της προς τον Γενικό Γραμματέα της Ευρωπαϊκής Επιτροπής, η οποία πρωτοκολλήθηκε στις 9 Σεπτεμβρίου 2019, κοινοποίησε την πρόθεσή της να συμμετάσχει στον κανονισμό (ΕΕ) 2018/1727 του Ευρωπαϊκού Κοινοβουλίου και του Συμβουλίου (1).
                  
               
                     (2)
                  
                  
                     Δεδομένου ότι δεν τίθενται ειδικές προϋποθέσεις για τη συμμετοχή της Ιρλανδίας στον κανονισμό (ΕΕ) 2018/1727, δεν υπάρχει ανάγκη θέσπισης μεταβατικών μέτρων.
                  
               
                     (3)
                  
                  
                     Συνεπώς, θα πρέπει να επιβεβαιωθεί η συμμετοχή της Ιρλανδίας στον κανονισμό (ΕΕ) 2018/1727.
                  
               
                     (4)
                  
                  
                     Ο κανονισμός (ΕΕ) 2018/1727 τέθηκε σε ισχύ στις 11 Δεκεμβρίου 2018 και εφαρμόζεται από τις 12 Δεκεμβρίου 2019.
                  
               
                     (5)
                  
                  
                     Σύμφωνα με το άρθρο 4 του Πρωτοκόλλου αριθ. 21, η παρούσα απόφαση θα πρέπει να τεθεί επειγόντως σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Επιβεβαιώνεται η συμμετοχή της Ιρλανδίας στον κανονισμό (ΕΕ) 2018/1727.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Βρυξέλλες, 29 Νοεμβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  Κανονισμός (ΕΕ) 2018/1727 του Ευρωπαϊκού Κοινοβουλίου και του Συμβουλίου, της 14ης Νοεμβρίου 2018, σχετικά με τον οργανισμό της Ευρωπαϊκής Ένωσης για τη συνεργασία στον τομέα της ποινικής δικαιοσύνης (Eurojust) και την αντικατάσταση και την κατάργηση της απόφασης 2002/187/ΔΕΥ του Συμβουλίου (ΕΕ L 295 της 21.11.2018, σ. 138).